39. schôdza NR SR - 9.deň - B. popoludní
Dátum: 2025-09-23
Poslanec: Pročko, Jozef (SLOVENSKO)
Druh vystúpenia: Vystúpenie v rozprave

Hodnotiaci úsudok, takže o tom to celé je. Lebo to úzko súvisí s konsolidáciou, úzko to súvisí. Pretože máme premiéra, a je dôležité, viete my máme poslaneckú imunitu výrokovú imunitu, len výrokovú. To znamená, že napríklad, keď ja tu poviem nejaké neslušné slovo alebo niekoho obviním, tak môžete dať na mňa vy, čo vás obviním, môžete dať na mňa v občianskoprávnom spore žalobu. Ale viete, tu sa vynáša napríklad zo sály. Tak načo mi je potom tá imunita, keď ma vyvedú zo sály. A hodnotiaci úsudok si robí, čo chce. On je hodnotiaci úsudok. Takže, Šimečkova matka môže za konsolidáciu, ale my tu máme ďalších, ktorí nevedia dokázať majetky. Nevedia dokázať odkiaľ majú tie peniaze, napríklad taký Bödör. Dostal 7 mil. na penzióny, nevie odkiaľ to je je a to sú tie peniaze, ktoré nám chýbajú. A to súvisí s konsolidáciou. To je môj hodnotiaci úsudok. Súvisí to s konsolidáciou. Ukradli nám eurofondy. Chýbajú tie eurofondy a my musíme konsolidovať. Máme vysokoštátnych úradníkov, ktorí nevedia dokázať svoj majetok, odkiaľ majú ten majetok. Odkiaľ zobral syn pána Gašpara peniaze? Ale Šimečkova matka je za to zodpovedná. On nie. On má obrovské majetky, ktoré nevie dokázať, ale to je v poriadku. Však tu mám tetovaného toho, tu toho, je to všetko ok. Pani ministerka, už som to hovoril, lieta za predražené peniaze a jej je to jedno, jej je to jedno. Viete si predstaviť vy, že by ste išli niekde na dovolenku. Vaša rodina šetrí. Otec povie musíme šetriť, deti musíme sa uskromniť, nikde nepôjdeme na dovolenku a otec si zrazu sadne a ide do Dubaja, ale nejde do Dubaja za nejakú zlacnenú letenku, ale ide za desaťnásobne predraženú letenku. No, čo si tie deti pomyslia o tom otcovi? A matka, vidíte matka, naša matka kultúry, národná matka kultúry ide za predražené peniaze, ktoré chýbajú samozrejme, veď konsolidujeme, ale im je to jedno. Im je to jedno. Hovorili sme tu o tom, aký to bude mať dopad na zamestnancov, živnostníkov a na obyčajných ľudí. Milí Slováci, na vás to bude mať katastrofálny dopad. Pretože vy šetríte, vy si musíte utiahnuť opasky, možno ešte tri dierky si budete musieť urobiť, a nenažranci, nenažranci budú vaše ušetrené peniaze ďalej míňať. Čo je horšie, ako to, že vy viete, že sa musíte uskromniť a viete, že tie peniaze prežerú a dajú ich svojim ľuďom. Zamestnanci budú mať nižšie platy, to je samozrejmé, pretože bude sa musieť šetriť. Ale zamestnávateľ bude musieť viac platiť, väčšie odvody. Dnes tu už bolo povedané, že naozaj koľko firiem pôjde preč. A ja vám môžem povedať, že od roku 2002, kedy sme otvorili náš rodinný podnik sme nemali také od štátu také aj za vlády Fica nás rezali, ale nemali sme také svinstvo od vlády, ako je teraz, ako je teraz. Zvýšili nám poplatky, zvýšili nám odvody pre zamestnancov, a čo nám dali? Platenie. Musíme im platiť. A viete, ako sa podniká v krajine, kde viete, že vás Fico má na saláme? Že Fico dáva svojim. Že Huliak, ktorý má šetriť, Huliak, minister športu a cestovného ruchu konsoliduje tak, oni tak konsolidujú, že svojim ľuďom dávajú peniaze. Krásny príklad o tom, ako rozprávajú, že bola platená myslím pani europoslankyňa, ako sa volá. Sajfová manželka, Cifrová, že bola platená z tajných a britských peňazí, a že to bol katastrofálne spôsobilo katastrofu na Slovensku. Véght, Atilla Végh, ospravedlňujem sa mu. Teraz dostal 15 000. Postavil sa k Huliakovi, trošku povarili guláš, pomojkal sa tam s tou starostkou, ktorá kandidovala, teda kandidátkou na starostku. Chvála Bohu v Očovej vyhral slušný človek. Takže toto je už v poriadku. Ich influenceri a ich youtuberi a ľudia, ktorí, jak sa volá ten tam s Takáčom si zase podáva ruky. To je všetko v poriadku, to je v poriadku. Im dávame peniaze. Milí Slováci, oni rozprávajú, že zahraničie dávalo pred voľbami peniaze, ale oni teraz vaše peniaze, v čase konsolidácie dávajú ľuďom, populárnym a známym ľuďom, ktorí sa postavia pred kameru a povedia: "Budem strážiť našu vlasť.". Dobre, v poriadku, môžeš strážiť pri Pellegrinim vlasť, ale rob to z presvedčenia, nie za peniaze. A až ti tie peniaze bude musieť vrátiť a vracia ich, lebo mu ich dajú pokútnym spôsobom. To je čistá katastrofa, čistá. Podnikanie na Slovensku stráca pre ľudí zmyslel. A nielen podnikanie, ale aj žitie na Slovensku. Mne napísal pred týždňom otec rodiny, aj som to uverejnil, že on musí predať svoj dom. Musí predať a musia sa presťahovať do menšieho, lebo má tri deti a nevie vyžiť. Takže, keď predá dom tak pokúsi sa vyžiť, ale keď nie, tak pôjde preč, pôjde do zahraničia. A toto je odporné, nechutné. Fico vyháňa ľudí, ktorí tu chcú žiť. Ktorí tu chcú pracovať, vyháňa ich preč. Prečo? Lebo vám tvrdí, že musíme šetriť. A aj ten otec, s tými tromi deťmi musí šetriť, ale tie jeho peniaze, ktoré mu Fico zoberie, ešte raz opakujem dá do gágora svojim ľuďom, a čo je odpornejšie, čo je odpornejšie, ako keď vám z vášho taniera zoberie a namiesto toho, aby to dal naozaj do tej pokladničky, tak to zožerie. Zožerie z vášho taniera. Otec vašej rodiny, Robert Fico vám žerie z vášho taniera, berie z vášho taniera, je to odporné a nechutné. A čo je najstrašnejšie, to sú mladí ľudia. Akú majú perspektívu mladí ľudia na Slovensku, žiť v tejto krajine? Viete prečo oni dali tým sudcom starším, lebo vedia, že tí mladší sudcovia sú naozaj perspektívni. Že žijú v inej dobe. Že ich nevychoval ten komunizmus. Že nie sú ovplyvnení tým, že príklad vám poviem. Prestavte si, že niekto je obvinený a obžalovaný a má dostať sedem rokov a má majetok 40 mil., tak hypoteticky koľko z tých 40 mil. by dal v nejakom štáte. Nie u nás samozrejme, u nás to nie je možné, ale v nejakom inom štáte. Koľko by dal miliónov za to, aby nebol odsúdený, z tých 40 mil.? Viete, že budete odsúdený, možno aj na 10 rokov, koľko? Ja si myslím, že všetko, že všetko. U nás sa to robí inak. U nás bude môcť Súdna rada sudcov, ktorí budú nezávislí, tak tých bude môcť biť po hlave. Bude im, povie im, ty zle súdiš, ty, ty zlatý môj ty súď, tak ako my chceme, lebo budeš mať disciplinárne priestupky, a potom, a pravda je na zdravie, a potom potom, čo bude robiť Fico? No, tým ktorí sú milí a príjemní tak máš 60 rokov, tu máš. Ty máš koľko 50 rokov, tu máš, nech sa ti páči, uži si to. Na záver chcem povedať jednu vec, konsolidácia nie je nič iné, ako lúpež storočia na Slovensku. Oni nešetria, oni vás okrádajú. Berú vaše peniaze. Vám hovoria šetrite a tie peniaze Šimkovičová, Taraba, Fico, Gašpar a ďalší dávajú tým, ktorí to najmenej potrebujú. Bohatým a sebe. Pán Boh s nami a zlé preč. (Potlesk v sále.)